Príloha č. 8

UZNESENIE VLÁDY SLOVENSKEJ REPUBLIKY

č. 497
z 15. mája 2002

k návrhu účasti delegácie Slovenskej republiky na 90. zasadnutí Generálnej konferencie Medzinárodnej organizácie práce 3. až 20. júna 2002 v Ženeve
 
Číslo materiálu: 3426/2002
Predkladateľ:  minister práce, sociálnych vecí a rodiny 
________________________________________________________________ 

Vláda

A.       súhlasí

A.1. s účasťou delegácie SR na 90. zasadnutí Generálnej konferencie Medzinárodnej organizácie práce v Ženeve 3. až 20. júna 2002 (ďalej len ”konferencia”) v trojstrannom zložení,

A.2. s návrhom stanoviska vlády SR k programu a navrhovaným záverom konferencie,

A.3.  s návrhom postupu delegácie SR na konferencii,

A.4. s účasťou ministra práce, sociálnych vecí a rodiny so sprievodom na konferencii;

B.     vymenúva
 
B.1.  vládnu časť delegácie SR v zložení:
 
Edit Bauer,
štátna tajomníčka Ministerstva práce, sociálnych vecí a rodiny SR

vedúca delegácie,
Kálmán Petőcz,
mimoriadny a splnomocnený veľvyslanec SR, vedúci Stálej misie SR pri OSN a ďalších medzinárodných organizáciách so sídlom v Ženeve

delegát – zástupca vedúcej delegácie,

Boris Sopira,
vedúci služobného úradu Ministerstva práce, sociálnych vecí a rodiny SR

určený na problematiku prvého bodu programu konferencie ”K následným opatreniam k Deklarácii Medzinárodnej organizácie práce o základných zásadách a právach pri práci”

náhradník delegáta a poradca,

Igor Kosír,
generálny riaditeľ sekcie medzinárodných vzťahov Ministerstva práce, sociálnych vecí a rodiny SR určený k šiestemu bodu programu konferencie vo výbore pre ”neformálnu ekonomiku”

poradca,

Boris Vavro,
odbor zahraničných vzťahov a protokolu Ministerstva práce, sociálnych vecí a rodiny SR určený na problematiku tretieho bodu programu konferencie vo výbore pre ”aplikáciu dohovorov a odporúčaní Medzinárodnej organizácie práce” a siedmemu bodu programu konferencie o stiahnutí 20 odporúčaní Medzinárodnej organizácie práce

náhradník delegáta a poradca,

Milan Májek,
prvý tajomník Stálej misie SR pri OSN a ďalších medzinárodných organizáciách so sídlom v Ženeve, určený na problematiku druhého bodu programu konferencie vo výbore pre ”program a rozpočet a iné otázky Medzinárodnej organizácie práce” a zastupujúci SR na zasadnutiach Správnej rady Medzinárodného úradu práce počas konferencie a tiež s postavením a úlohami v súlade s čl. 2 ods. 3 písm. g) Rokovacieho poriadku konferencie (tajomník delegácie) a vo výbore pre ”posudzovanie navrhnutých rezolúcií pre prijatie konferenciou”

poradca,

Miroslava Kapková,
riaditeľka odboru inšpekcie práce a technickej normalizácie Národného inšpektorátu práce určená k piatemu bodu programu konferencie vo výbore pre ”Registráciu a oznamovanie pracovných úrazov a chorôb z povolania”

poradkyňa,

B.2.  delegáciu SR za zamestnávateľov na základe nominácie členov delegácie zo strany Asociácie zamestnávateľských zväzov a združení SR v zložení: 
 
Ľubomír Jahnátek,
RÚ Duslo Šaľa, a. s.

delegát,

Daniel Hrdina,
riaditeľ úseku zahraničných vzťahov a vzdelávania Asociácie zamestnávateľských zväzov a združení SR určený na problematiku piateho bodu programu konferencie vo výbore pre ”Registráciu a oznamovanie pracovných úrazov a chorôb z povolania” a siedmeho bodu programu konferencie vo výbore pre ”stiahnutie 20 odporúčaní Medzinárodnej organizácie práce”

náhradník delegáta a poradca,

Martin Katriak,
viceprezident Slovenského zväzu spotrebných družstiev určený na problematiku tretieho bodu programu konferencie vo výbore pre ”aplikáciu dohovorov a odporúčaní Medzinárodnej organizácie práce”

poradca,

Marián Rybár,
predseda Slovenského zväzu výrobných družstiev určený na problematiku štvrtého bodu programu konferencie vo výbore pre ”podporu družstiev”

poradca,

Viola Kromerová,
generálna sekretárka Slovenského živnostenského zväzu určená na problematiku šiesteho bodu programu konferencie vo výbore pre ”neformálnu ekonomiku”

poradkyňa,

B.3.  delegáciu SR za zamestnancov na základe nominácie členov delegácie zo strany Konfederácie odborových zväzov SR v zložení:

Ivan Saktor,
prezident Konfederácie odborových zväzov SR

delegát,

Peter Gajdoš,
viceprezident Konfederácie odborových zväzov SR určený na problematiku šiesteho bodu programu konferencie vo výbore pre ”neformálnu ekonomiku”

náhradník delegáta a poradca,

Juraj Blahák,
viceprezident Konfederácie odborových zväzov SR pre výrobné odborové zväzy  a  predseda  odborového zväzu Chémia určený na problematiku štvrtého bodu programu konferencie vo výbore pre ”podporu družstiev”

poradca,

Eva Mešťanová,
vedúca oddelenia medzinárodných vzťahov Konfederácie odborových zväzov SR určená na problematiku prvého bodu programu konferencie k správe predsedu Správnej rady Medzinárodného úradu práce a generálneho riaditeľa Medzinárodného úradu práce a sprevádzajúca prezidenta Konfederácie odborových zväzov SR

poradkyňa,

Margita Ančicová,
špecialistka medzinárodného oddelenia Konfederácie odborových zväzov SR určená na problematiku tretieho bodu programu konferencie vo výbore ”pre aplikáciu dohovorov a odporúčaní Medzinárodnej organizácie práce” a siedmeho bodu programu konferencie vo výbore pre ”stiahnutie 20 odporúčaní Medzinárodnej organizácie práce”

poradkyňa,

Ján Rapan,
republikový inšpektor bezpečnosti a ochrany zdravia pri práci, odborový zväz Stavba určený na problematiku piateho bodu programu konferencie vo výbore pre ”Registráciu a oznamovanie pracovných úrazov a chorôb z povolania”
poradca;

C.  ukladá

členom vládnej časti delegácie SR

C.1.  zabezpečiť, aby schválený postup delegácie SR, schválené stanovisko vlády SR k programu a záverom konferencie slúžili ako záväzná inštrukcia,

ministrovi práce, sociálnych vecí a rodiny 

C.2.  v spolupráci s ministrom zahraničných vecí zabezpečiť vystavenie a zaslanie poverovacích (akreditačných) listín členov delegácie SR na konferenciu
           
             do 20. mája 2002 

C.3.   predložiť správu o priebehu a výsledkoch konferencie vláde s návrhom príslušných opatrení
             
             do 15. novembra 2002

D.     splnomocňuje

ministra práce, sociálnych vecí a rodiny 

D.1.  v spolupráci s ministrom pôdohospodárstva a ministrom zdravotníctva doplniť členov vládnej časti delegácie SR na konferenciu k štvrtému bodu programu konferencie vo výbore pre “Podporu družstiev” a k piatemu bodu programu konferencie vo výbore pre “Registráciu a oznamovanie pracovných úrazov a chorôb z povolania”
              
               do 20. mája 2002

E.          berie na vedomie,

E.1.   že náklady – cestovné výdavky a výdavky spojené s pobytom na konferencii časti delegácie SR za zamestnávateľov a zamestnancov sa uhrádzajú z finančných prostriedkov člena Medzinárodnej organizácie práce (SR) a vládnej časti delegácie SR uhrádza príslušné ministerstvo alebo iný orgán. 

Vykonajú: minister práce, sociálnych vecí a rodiny 
                   minister zahraničných vecí
                   minister pôdohospodárstva
                   minister zdravotníctva

Na vedomie:  prezident Asociácie zamestnávateľských zväzov a združení SR
                       prezident Konfederácie odborových zväzov SR